open-index/open-wikipedia-markdown huggingface dataset:
Uskonnoton kasvatus

**Uskonnoton kasvatus** viittaa sekulaariin tai ateistiseen kasvatukseen.

## Suomessa

Suomessa lasten päivähoidossa annetaan uskontokasvatusta tai elämänkatsomustietokasvatusta. Kasvatuksessa on kunnioitettava lapsen huoltajien vakaumusta. Perustuslain 11 § turvaamaa oikeutta ajatuksenvapauteen käyttää esiopetusikäisten kohdalla huoltaja, joka valitsee joko uskontokasvatuksen tai elämänkatsomustietokasvatuksen. 

Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella koulun oppilasta ei voida velvoittaa osallistumaan jumalanpalvelukseen, uskonnolliseen päivänavaukseen tai muuhun uskonnolliseen tilaisuuteen. Nykyinen käytäntö on, että oppilaan huoltaja ilmoittaa, jos oppilas ei osallistu uskonnon harjoittamiseen. Ilmoituksen voi tehdä kertaluontoisesti esimerkiksi kouluun ilmoittauduttaessa tai tapauskohtaisesti. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin. Koululla on vastuu oppilaan turvallisuudesta myös silloin, kun oppilas ei osallistu koulun järjestämään uskonnolliseen tilaisuuteen. Koulu järjestää oppilaalle tilaisuuden ajaksi muuta toimintaa. Lukiossa ilmoituksen tekee oppilas itse.

Suomessa uskontokuntiin kuulumattomia koululaisia on kaikista oppilaista noin 10–15 prosenttia. Elämänkatsomustietoa opiskelevien määrä oli vuonna 2008 3 prosenttia kaikista Suomen koululaisista.

Suomessa perustettiin vuonna 1990 uskonnottomien nuorten aikuistumisleirejä järjestämään Prometheus-leirin tuki ry. Leiri käydään yleensä kahdeksannen tai yhdeksännen luokan jälkeen, 14–15-vuotiaana. Nimensä Prometheus-leiri on saanut kreikkalaisen jumaltaruston Prometheus-titaanilta, joka varasti tulen jumalilta ja antoi sen ihmisille. Leirin tavoitteena on rohkaista nuoria pohtimaan asioita, hahmottamaan ja kehittämään omaa elämänkatsomustaan, kunnioittamaan itseään ja muita sekä ottamaan vastuun itsestään ja maailmasta. 

## Katso myös

* Elämänkatsomustieto
* Kirkon ja valtion ero
* Uskonnottomuus
* Uskonnoton etiikka
* Uskonnoton tapakulttuuri

## Lähteet

## Kirjallisuutta
* 
* 

## Aiheesta muualla
* Atheistparents.org .
Pako helvetistä

**Pako helvetistä** (engl. *Fools’ Parade*) on vuonna 1971 ensi-iltansa saanut draamaelokuva, joka perustuu Davis Grubbin romaaniin. Elokuvan pääosissa nähdään James Stewart, George Kennedy, Kurt Russell, Strother Martin, Anne Baxter, ja William Windom. Elokuvan on ohjannut Andrew McLaglen.

## Aiheesta muualla
*
Perkele: Johdatus demonologiaan

**Perkele: Johdatus demonologiaan** () on Ülo Valkin kirja paholaisuskomusten historiasta vuodelta 1991. Teoksen on suomentanut Tapani Hietaniemi ja sen on julkaissut suomeksi Vastapaino vuonna 1997.

## Lähteet

## Aiheesta muualla
* Kalevi Kuitunen: Paholaisen monet kasvot. Helsingin sanomat 22.7.1998.
Althias

**Althias** (eli 500-luvulla) oli itäroomalainen sotilaskomentaja. Vuonna 533 hän osallistui vandaalisotaan Pohjois-Afrikassa ja oli yksi Rooman armeijan foederati-joukkojen yhdeksästä komentajasta. Trikamaronin taistelussa joulukuussa 533 hän oli yksi Rooman armeijan vasemman siiven komentajista. Tätä ennen hän osallistui luultavasti myös Ad Decimumin taisteluun 13. syyskuuta 533. 

Sodan loppuessa vuonna 534 Althias jäi Pohjois-Afrikkaan. Vuonna 535 hän toimi sotilaskomentajana Centuriaessa Numidiassa ja oli vastuussa paikallisista linnakkeista. Centuriaen tarkkaa sijaintia ei tiedetä, mutta se oli lähellä Tigisiksen kaupunkia. Kun mauripäällikkö Iaudas ryösteli Numidiaa vuonna 535, Althiaasta tuli kuuluisa, kun hän karkotti Iaudaan joukot ja sai takaisin maurien keräämän ryöstösaaliin. 

Althiaalla oli komennossaan vain 70 hunnia, joten hän ei pystynyt kohtaamaan Iaudaan joukkoja avoimessa taistelussa. Sen sijaan hän otti haltuunsa läheisen helposti puolustettavissa olevan lähteen, ainoan koko alueella. Aikalaishistorioitsija Prokopioksen mukaan hän haastoi Iaudaan kaksintaisteluun. Jos Althias voittaisi, maurit luovuttaisivat ryöstösaaliinsa ja vankinsa hänelle, mutta jos Iaudas voittaisi, maurit pääsisivät juomaan lähteelle. Iaudas oli voimakas mies ja kokenut taistelija ja Althiaan pienikokoisuudesta ja hoikkuudesta rohkaistuneena hän hyväksyi haasteen. 

Molemmat miehet nousivat ratsaille. Iaudas kannusti hevostaan eteenpäin ja heitti keihäänsä Althiasta kohti, mutta Prokopioksen mukaan taitava Althias nappasi keihään kiinni oikealla kädellään, mikä tyrmistytti Iaudasta ja hänen miehiään. Tämän jälkeen molempikätinen Althias veti jousensa esiin vasemmalla kädellään ja ampui Iaudaan hevosen kuoliaaksi. Maurit toivat komentajalleen uuden hevosen, jonka selkään hypättyään Iaudas pakeni mauriarmeijan seuratessa häntä täydessä sekasorrossa, ja he jättivät jälkeensä ryöstösaaliinsa ja vankinsa. Prokopioksen mukaan Althias sai teostaan paljon mainetta ja kunniaa, mutta häntä ei mainita historiallisissa lähteissä enää tämän jälkeen.

## Lähteet
* 
* 

### Viitteet
Pesäpallon vuoden tulokas

**Pesäpallon vuoden tulokas** valittiin miesten Superpesiksessä ensimmäisen kerran vuonna 1993 ja naisten Superpesiksessä 1998. 

## Vuoden tulokkaat

### Miehet
:

### Naiset
:

## Lähteet
* http://www.pesis.fi/pesapalloliitto/historia/parhaat-pelaajat-kausittain/vuoden_tulokkaat/ 

### Viitteet
Carlo Ghidelli

**Carlo Ghidelli** (s. 24. huhtikuuta 1934) on italialainen roomalaiskatolinen arkkipiispa. Hänet vihittiin papiksi Creman hiippakuntaan 28. kesäkuuta 1958 ja nimitettiin Lanciano-Ortonan arkkihiippakunnan arkkipiispaksi 25. marraskuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Giovanni Battista Re, jota avustivat Enzio d’Antonio ja Angelo Paravisi.

Ghidelli jäi eläkkeelle 11. lokakuuta 2010.

## Lähteet
Clemente Gaddi

**Clemente Gaddi** (23. joulukuuta 1901 – 7. marraskuuta 1993) oli italialainen roomalaiskatolinen piispa. Hänet vihittiin papiksi Comon hiippakuntaan 18. syyskuuta 1926 ja nimitettiin Nicosian hiippakunnan piispaksi 24. kesäkuuta 1953. Piispaksi vihkiminen seurasi 6. syyskuuta. Pääkonsekraattorina toimi Felice Bonomini, jota avustivat Guglielmo Bosetti ja Giacomo Zaffrani.

21. heinäkuuta 1962 Gaddi sai nimityksen Siracusan koadjuuttoriarkkipiispaksi ja Darnisin titulaariarkkipiispaksi. 25. syyskuuta 1963 hänet siirrettiin Bergamon hiippakunnan arkkipiispaksi. Arkkipiispa oli vain Gaddin henkilökohtainen titteli, ja Bergamo on tavallinen hiippakunta.

Gaddi osallistui Vatikaanin toiseen kirkolliskokoukseen ja johti hiippakuntaansa, kunnes jäi eläkkeelle 20. toukokuuta 1977.

## Lähteet
Pesäpallon vuoden jokeri

**Pesäpallon vuoden [[Jokeripelaaja|jokeri]]** valittiin ensimmäisen kerran vuonna 1986 ja on sen jälkeen jaettu joka vuosi. 

Miesten palkinnon ovat useimmiten voittanut Sami Ahola (viisi kertaa) ja naisten palkinnon Tanja Vehniäinen (viisi kertaa).

## Vuoden jokerit

### Miehet
:

### Naiset
:

## Lähteet
* Vuoden jokerit  Pesäpalloliitto. Viitattu 23.4.2016.

### Viitteet
Emidio Cipollone

**Emidio Cipollone** (s. 26. tammikuuta 1960) on italialainen roomalaiskatolinen arkkipiispa. Hänet vihittiin papiksi Avezzanon hiippakuntaan 18. elokuuta 1984 ja nimitettiin Lanciano-Ortonan arkkihiippakunnan arkkipiispaksi 11. lokakuuta 2010. Piispaksi vihkiminen seurasi 18. joulukuuta. Pääkonsekraattorina toimi Carlo Ghidelli, jota avustivat Pietro Santoro ja Bruno Forte.

## Lähteet
Artturi Niemelä

**Arttur (Artturi) Antero Niemelä** (23. elokuuta 1923 Kemijärvi – 11. huhtikuuta 2021 Kemijärvi) oli suomalainen asutustilallinen, joka oli 1970-luvun alussa Suomen Maaseudun Puolueen ja Suomen Kansan Yhtenäisyyden Puolueen kansanedustajana.

Niemelän vanhemmat olivat tilallinen Johan Viljam Niemelä ja Saima Mursu. Hän kävi kansakoulun ja työskenteli sitten metsä- ja uittotöissä vuosina 1945–1951 ja oli metsätyönjohtajana muun muassa metsähallituksen ja Kemijoen uittoyhdistyksen palveluksessa 1952–1962. Vuodesta 1963 lähtien Niemelällä on ollut asutustila Kemijärven maalaiskunnassa.

Niemelä oli kansanedustajana 1970–1975 edustaen Lapin läänin vaalipiiriä. Hän oli Suomen Maaseudun Puolueen kansanedustajana 7. lokakuuta 1972 saakka. SMP:n eduskuntaryhmä hajosi 8. syyskuuta 1972, kun 12 edustajaa poistui eduskuntaryhmän kokouksesta Veikko Vennamon ilmoitettua Mauno Kurpan ja Heikki Kainulaisen erotetuksi puoluehallituksen päätöksellä eduskuntaryhmästä sekä Lauri Linnan ja Artturi Niemelän pidätetyksi ryhmän työskentelystä määräajaksi. Kun tämä menettely ei onnistunut Artturi Niemelän kohdalla, Vennamo erotti koko Lapin piirin puolueesta. Uusi eduskuntaryhmä järjestäytyi eduskunnan istuntosalissa omaksi ryhmäkseen 24. lokakuuta 1972. Syksyn aikana Vennamo erotutti nämä henkilöt puolueesta joko puoluehallituksen päätöksellä tai erottamalla sen puolueosaston, johon kyseiset henkilöt kuuluivat. 

Niemelä toimi Suomen Maaseudun Puolueen 2. varapuheenjohtajana ja Suomen Maaseudun Puolueen Lapin piirin puheenjohtajana. SMP:n hajoamisen jälkeen hän toimi Suomen Kansan Yhtenäisyyden Puolueen puheenjohtajana ja sittemmin 2. puheenjohtajana. Niemelä oli Kemijärven maalaiskunnan kunnanvaltuuston ja Kemijärven kaupunginvaltuuston jäsen. Hän oli jäsenenä myös Kehitysalueiden neuvottelukunnassa ja Yleisradion hallintoneuvostossa.

## Lähteet
*

### Viitteet

## Kirjallisuutta
*
Tzazon

**Tzazon** (myös **Tzazo** tai **Tata**; k. 533) oli vandaalien kuninkaan Gelimerin (hallitsi 530–534) veli, joka toimi sotapäällikkönä vuosien 533–534 vandaalisodassa.

Myöhään kesällä 533 Gelimer lähetti Tzazonin 5&nbsp;000 miehen ja 120 laivan kanssa kukistamaan Sardiniassa syttynyttä kapinaa. Tzazonin joukot nousivat maihin Cagliarissa ja valtasivat nopeasti kaupungin. Kapinalliset lyötiin ja heidän johtajansa Godas tapettiin. Roomalaiset olivat kuitenkin tällä välin hyökänneet vandaalien kuningaskuntaan Pohjois-Afrikassa ja vallanneet pääkaupunki Karthagon. Tästä tietämätön Tzazon lähetti miehiään Karthagoon kertomaan voitostaan Gelimerille, mutta roomalaisen sotapäällikkö Belisariuksen joukot vangitsivat heidät.

Gelimer kutsui Tzazonin ja hänen armeijansa takaisin Sardiniasta taistelemaan roomalaisia vastaan. Tzazonin joukot nousivat maihin Mauretanian ja Numidian rajalla ja liittyivät Gelimerin joukkoihin Bulla Regian lähellä lokakuun 533 tienoilla. Tzazon ja hänen Sardinian sotaretken veteraaninsa taistelivat Trikamaronin taistelussa joulukuussa 533. Vandaalit kärsivät tappion taistelussa ja Tzazon sai surmansa.

## Lähteet
* 
* 
* 

### Viitteet
Gettysburg

**Gettysburg** on kunta (*[[borough]]*) Yhdysvalloissa Adamsin piirikunnassa Pennsylvaniassa, ja se on myös piirikuntansa hallintopaikka. Sen asukasluku oli vuoden 2010 väestönlaskennassa 7&nbsp;620, joista alle 18-vuotiaita on 13 prosenttia.

Seutu on matkailijoiden suosiossa erityisesti siksi, että sen lähellä käytiin Gettysburgin taistelu. Kaupungissa on myös oppilaitos Lutheran Theological Seminary, joka on perustettu 1826, sekä Gettysburg College (alun perin Pennsylvania College), jonka toiminta alkoi 1832, ja Harrisburg Area Community College.

## Lähteet

## Aiheesta muualla

*Gettysburgin kaupungin sivusto
Headshot

**Headshot** voi tarkoittaa seuraavia:

* headshot, osuma päähän ensimmäisen persoonan ammuntapeleissä
* Headshot, *[[Bullet to the Head]]*, Walter Hillin ohjaama toimintaelokuva vuodelta 2012
* *[[Headshot (vuoden 2016 elokuva)|Headshot]]*, indonesialainen toimintaelokuva vuodelta 2016
Once in a While

”**Once in a While**” on yhdysvaltalainen musiikkikappale vuodelta 1937. Musiikin teki säveltäjä-viulisti Michael Edwards ja sanoituksen itävaltalaissyntyinen Bud Green, jonka aiempiin hitteihin kuului Ray Hendersonin ja B. G. DeSylvan kanssa tehty ”Alabamy Bound”. Edwardsin muista sävellyksistä yksikään ei ole saavuttanut samanlaista suosiota kuin ”Once in a While”, ja häntä onkin kutsuttu ”täydelliseksi esimerkiksi yhden hitin säveltäjästä”.

Tommy Dorseyn ja Horace Heidtin orkesterit nostivat kappaleen Yhdysvaltojen listalle sen ilmestymisvuonna. Heidtin versio nousi parhaimmillaan listakakkoseksi ja Dorseyn versio pysyi ensimmäisellä sijalla yhteensä 14 viikon ajan. Myöhemmin listoille nousivat kappaleella vielä Louis Armstrong (1938), Patti Page (1952) sekä doo-wop-yhtye The Chimes (1961). The Chimesin levytys julkaistiin nimellä ”Once in Awhile”. Kappaleen ovat levyttäneet myös muun muassa Nat King Cole, John Coltrane ja Dizzy Gillespie.

## Lähteet
Mannoosifosfaatti-isomeraasi

**Mannoosifosfaatti-isomeraasi** eli **fosfomannoosi-isomeraasi** on entsyymi, joka katalysoi mannoosi-6-fosfaatin reversiibeliä isomeroitumista fruktoosi-6-fosfaatiksi. Entsyymi osallistuu sokeriaineenvaihduntaan ja muun muassa polysakkaridien biosynteesiin. Mannoosifosfaatti-isomeraasin EC-numero on EC 5.3.1.8.

## Toiminta
Mannoosifosfaatti-isomeraasi on monomeeri ja kooltaan noin 45 kDa. Entsyymi tarvitsee toimiakseen kofaktorikseen sinkki-ionin. Isomeroituminen tapahtuu enediolin kautta, joka muodostuu mannoosi-6-fosfaatista kahden deprotonoinnin ja rengasrakenteen aukeamisen seurauksena. Sinkki koordinoituu substraatin kanssa ja aktivoi välituotteen muodostumista.

Entsyymin inhibiittoreita ovat muun muassa erytroosi-4-fosfaatti ja mannitoli-1-fosfaatti. Autosomaalisesti ja resessiivisesti periytyvä mutaatio aiheuttaa toimivan entsyymin tuotannon vähäistä määrää, mikä voi aiheuttaa muun muassa hypoglykemiaa. Puutostilaa hoidetaan mannoosilla.

## Lähteet
Jean-Pierre Blanchard

**Jean-Pierre François Blanchard** (4. heinäkuuta 1753 Les Andelys, Ranskan kuningaskunta – 7. maaliskuuta 1809 Haag, Hollannin kuningaskunta) oli ranskalainen keksijä, joka tunnetaan parhaiten kuumailmapalloilun ja lentämisen pioneerina.

Blanchard teki ensimmäisen onnistuneen lentonsa vetykaasupallolla 2. maaliskuuta 1784 Pariisin Champ de Marsilta. Blanchard oli ensimmäinen kaasupallolla Englannin kanaalin ylittänyt henkilö. Hän teki matkan 7. tammikuuta 1785 yhdessä amerikkalaisen lääkäriystävänsä ja hankkeen rahoittajan John Jeffriesin (1744–1819) kanssa. Lento Englannin Doverista Ranskaan kesti 2 tunnin ja 25 minuuttia. He laskeutuivat Calais’n lähellä olevaan metsään Guînessa.

Blanchardista tuli ahkera pallolla lentäjä. Hän teki useita nousuja ja näytöksiä ympäri Eurooppaa. Hänen 44. lentonsa oli Saksan Lyypekissä, jonka jälkeen hän päätti lähteä poikansa kanssa Amerikkaan. Siellä hän teki vuonna 1793 ensimmäisen ilmapallomatkan Philadelphiassa. Vuonna 1796 New Yorkissa tehdyn lennon jälkeen, hänen poikansa kuoli pyörremyrskyssä. Blanchard päätti tämän jälkeen palata Eurooppaan, missä hän jatkoi lentämistä. Lennollaan Haagissa helmikuussa 1808 hän sai aivoinfarktin, ja putosi ilmapalloistaan 20 metrin korkeudesta. Hän kuoli tämän seurauksena noin vuotta myöhemmin 7. maaliskuuta 1809. Hän teki urallaan 60 nousua. Se oli ennätys, joka kesti noin 50 vuotta.

## Lähteet

## Aiheesta muualla
Şahmeran

**Şahmeran** on yksi kurdilaisen mytologian tunnetuimmista hahmoista. Hän on puoliksi ihminen ja puoliksi käärme. Sahmeran tunnetaan hyvyydestään ja hänen kuvansa koristavatkin monien kurdien koteja.

## Etymologia

Nimi Şahmeran juontuu persian kielen sanoista Shāh (شاه), joka tarkoittaa hallitsijaa ja mārān (ماران), joka on monikkomuoto sanasta käärme (مار, mar). Nimi Şahmeran tarkoittaa siis käärmeiden hallitsijaa.

## Tarina

Tuhansia vuosia sitten oli käärmeitä, jotka elivät seitsemän kerrosta Tarsuksen maan alla. Käärmeet, joita kutsuttiin nimellä Meran, olivat todella viisaita ja hyväsydämisiä. Ne elivät rauhassa. Heidän mielestään ystävyys ja rakkaus olivat tärkeitä. Meranien kuningatarta kutsuttiin nimellä Sahmeran. Hän oli nuori ja kaunis nainen eikä hän koskaan kasvanut vanhemmaksi. Kun hän kuoli, hänen sielunsa siirtyi hänen tyttäreensä.

Legendan mukaan ensimmäinen mies, joka näkee Sahmeranin, on Camsab. Hän on köyhän perheen poika, joka myy puuta tienatakseen elantonsa. Eräänä päivänä Camsab ja hänen ystävänsä löytävät luolan täynnä hunajaa. Mutta kun hunaja loppui, hänen ystävänsä jättävät Camsabin luolaan. Camsab näkee reiän ja laajentaa sitä taskuveitsellään kunnes pääsee siitä läpi suurempaan tilaan.

Kun hän herää, hän näkee käärmeitä ja lohikäärmeitä hänen ympärillään. Samaan aikaan Sahmeran tulee paikalle, ja he puhuvat. Camsab kertoo Sahmeranille hänen ystäviensä petollisuudesta. Sahmeran kertoo Camsabille, että hän auttaa hänet ulos kuilusta, mutta hän haluaa Camsabin lupaavan, ettei hän ikinä kertoisi kenellekään olinpaikkaansa. Tämän jälkeen Camsab lähtee luolasta.

Kun Camsab palaa kyläänsä, hän kuulee, että maan keisari on sairaana ja hänen olisi syötävä Sahmeranin lihaa parantuakseen, mutta Camsab ei sano mitään. Eräänä päivänä kun Camsab keskustelee ystäviensä kanssa, hän lipsauttaa jotain hänen suustaan. Hänen ystävänsä kertovat tästä keisarille. Keisari kutsuu Camsabin luokseen ja käskee häntä kertomaan Sahmeranin olinpaikan. Kun Camsab kuulee keisarin antavan hänelle visiirin ja paljon kultaa, hän näyttää tien Sahmeranin luokse.

Visiiri saa Sahmeranin luolastaan kultaisella tarjottimella lausuen hieman taikasanoja. He tappavat Sahmeranin ja keisari syö hänen lihaansa parantuen sairaudestaan.

Tämä legenda kertoo ihmisten petollisuudesta Sahmeranin uskollisuuden ja hyvän tahdon vastineeksi.

Huhujen mukaan käärmeet uskovat, että Sahmeran elää vieläkin.

## Lähteet
*http://www.literacythroughlegend.eu/malatya/SAHMERAN.ppt
Studio Killers

**Studio Killers** on elektronista musiikkia soittava virtuaaliyhtye, jonka kokoonpanoon kuuluvat Chubby Cherry, Goldie Foxx ja Dyna Mink. Yhtyeen jäsenten oikeita nimiä ei ole kerrottu, mutta yhtye on englantilais-tanskalais-suomalainen. Yhtyeen laulajaksi on arveltu Teemu Brunilaa.  Yhtye on perustettu Lontoossa.

## Ura
Studio Killersin ensimmäinen single oli nimeltään ”Ode To The Bouncer”. Single sijoittui Tanskan singlelistalla parhaimmillaan sijalle 15 ja Suomen singlelistalla sijalle 13. Yhdysvaltalainen ''Spin''-lehti valitsi singlen vuonna 2011 kesän 20 parhaimman kappaleen joukkoon. Yhtyeen toinen single on nimeltään ”Eros and Apollo”. Tammikuussa 2013 yhtye julkaisi ”All Men Are Pigs” -kappaleen. Toukokuussa yhtye julkaisi ”Jenny”-nimisen kappaleen, joka on yhtyeen esikoisalbumin kolmas single. Yhtyeen esikoisalbumi *[[Studio Killers (albumi)|Studio Killers]]* julkaistiin 14. kesäkuuta 2013. Se nousi Yhdysvaltojen iTunes-albumilistan 36. sijalle ja Yhdysvaltojen ja Kanadan iTunesin dance-albumilistan ensimmäiseksi.

Toukokuussa 2013 julkaistu ”Jenny”-single lähti uuteen nousuun loppuvuodesta 2020 TikTok-sovelluksen avulla, kun kappaletta alettiin käyttää #ruinourfriendship-haasteessa, jossa naiset tunnustivat ”Jenny”-kappaleen sanoituksia käyttävillä videoilla todelliset tunteensa parhaalle ystävälleen. Haasteeseen osallistuneita videoita oli katsottu joulukuuhun 2020 mennessä yli 120&nbsp;miljoonaa kertaa. Haasteen myötä kappale nousi maailman laajuisesti Spotifyn sadan kuunnelluimman kappaleen joukkoon ja sitä kuunneltiin parhaimmillaan noin 950&nbsp;000 kertaa päivässä. Uuden suosion myötä yhtye solmi myös levytyssopimuksen yhdysvaltalaisen Atlantic Records -levy-yhtiön kanssa.

## Diskografia
### Albumit

### Singlet

## Lähteet

## Aiheesta muualla
*Studio Killersin kotisivut
Tropaanialkaloidit

**Tropaanialkaloidit** ovat alkaloideja, joiden molekyylirakenteeseen sisältyy tropaanirengas (C8H15N). Tropaanialkaloideihin kuuluu useantyyppisiä hermostoon vaikuttavia yhdisteitä, joita käytetään lääkkeinä ja päihteinä.

**[[Antikolinergi|Antikolinergejä]]**
* Atropiini eli (±)-hyoskyamiini
* Hyoskyamiini eli (–)-hyoskyamiini
* Skopolamiini eli (–)-hyoskiini

**[[Stimulantti|Stimulantteja]]**
* Ekgoniini
* Bentsoyyliekgoniini
* Kokaiini eli bentsoyyliekgoniinin metyyliesteri

## Lähteet
* 

## Aiheesta muualla

*R. De Simone, L. Margarucci, V. De Feo: Tropane alkaloids: An overview, Pharmacologyonline 1: 70-89 (2008) (pdf)
Ghosts of the Abyss – Titanicin salaisuudet

**Ghosts of the Abyss – Titanicin salaisuudet** on vuonna 2003 julkaistu dokumenttielokuva, joka keskittyy pääosin *[[RMS Titanic]]i*n hylyn tutkimukseen, historiaan ja tulevaisuuteen. Dokumentissa James Cameron matkustaa Titanicin hylyn luo ystävänsä Bill Paxtonin ja tämän tutkimusryhmän kanssa. Yhdessä he tutkivat *Titanicin* hylkyä robottikameroilla ja näyttävät katsojille ennennäkemättömiä kuvia hylyn sisältä. Samalla he kertovat *Titanicin* historiasta ja onnettomuuden syistä. Dokumentti on kuvattu 3D-tekniikalla.

James Cameron oli Titanicista niin kiinnostunut, että hän halusi sukeltaa Titanicin hylyn luo 3,8 kilometrin syvyyteen katsomaan sitä, mikä on puhututtanut ihmisiä yli 100 vuotta. Dokumentissa tutkijat miettivät ja pohtivat samoja asioita mitä useimmat meistä eli ”Mitä itse olisin tehnyt tuona yönä?”. Dokumentissa pääsee eläytymään Titanicin kauniiseen, mutta koskettavaan historiaan.

## Aiheesta muualla
*
Venäjän federaation rekisteröidyt puolueet

**Venäjän federaation rekisteröidyt puolueet** ovat puolueita, jotka on merkitty Venäjän federaation oikeusministeriön ylläpitämään puoluerekisteriin. Rekisterimerkintä tuottaa kullekin puolueelle oikeuden osallistua Venäjän federaation valtakunnanduuman ja liittoneuvoston vaaleihin yhdistyneenä ehdokasluettelona. 

Rekisteröidyt puolueet ovat:

* Yhtenäinen Venäjä 
* Venäjän federaation kommunistinen puolue     
* Venäjän liberaalidemokraattinen puolue     
* Jabloko   
* Venäjän patriootit 
* Oikeudenmukainen Venäjä     
* Pravoje delo 

## Lähteet
Tuhannen tilanteen mies

**Tuhannen tilanteen mies** (*Metro*) on vuonna 1997 ensi-iltaan tuotu toimintakomedia. Elokuvan pääosia näyttelevät Eddie Murphy, Michael Wincott, Donal Logue, Michael Rapaport, Carmen Ejogo ja Denis Arndt. Elokuvassa Murphy esittää panttivankineuvottelijaa, joka lähtee kostamaan parhaan ystävänsä kuolemaa. Elokuvan on ohjannut Thomas Carter.

## Vastaanotto
*[[Tv-maailma]]*-lehdessä 2024 Pertti Avola kirjoitti, että vaatimattoman elokuvan viehätys riippuu siitä, miten katsoja suhtautuu Eddie Murphyn maneereihin. Hän antoi elokuvalle kaksi tähteä viidestä.

## Lähteet

## Aiheesta muualla
*
Uimahypyt kesäolympialaisissa 2016

**[[Uimahypyt|Uimahypyissä]]** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 26:tta kertaa. Kilpailut käytiin 7.–20. elokuuta Maria Lenk Aquatics Centressä, jonne mahtui yleisöön 6&nbsp;500 henkeä.

## Mitalistit

## Mitalitaulukko

## Lähteet

## Aiheesta muualla

* Uimahypyt Rio de Janeiron 2016 kesäolympialaisten virallisilla sivuilla
Tahdon luottaa (albumi)

**Tahdon luottaa** on suomalaisen eurodance-yhtye G-Poweredin neljäs studioalbumi, joka julkaistiin 18. toukokuuta 2011. Kyseessä on yhtyeen kolmas suomenkielinen albumi.

Monet albumin kappaleista julkaistiin englanninkielisinä versioina jo yhtyeen kolmannella albumilla *[[Trust (G-Poweredin albumi)|Trust]]*, mutta mukana on myös uutta sisältöä, kuten remix-versiot kappaleista ”Kuka enää välittää”, ”Enemmän” ja ”Pidät huolta”. Lisäksi levyn avausraitana oleva kappale ”Ota luoksesi”, joka julkaistiin alun perin yhtyeen debyyttialbumilla *[[Odottanut oon]]*, on tällä albumilla uudelleensovitettuna versiona.

## Kappaleet
#
#
#
#
#
#
#
#
#
#
#
#
#
#

## Arvostelut
* Lupaus.net: 

## Lähteet

## Aiheesta muualla
* ''Tahdon luottaa'' discogs.com -sivustolla
Kilden

**Kilden** (*Lähde*) on teatteri- ja konserttitalo Odderøyalla Kristiansandissa. 

## Selskapet
Kildenin rakennutti ja sen omistaa *Kilden teater- og konserthus for Sørlandet IKS* -yhdistys, jonka muodostavat Kristiansandin kunta (80 %) ja Länsi-Agderin lääni (20 %). Norjan valtio osallistui rakennuksen rahoitukseen ja vastaa 70 prosentista sen käyttömenoista.. Yhdistys perustettiin 2003 ja sen nimi päätettiin 2006. Talon toiminnasta vastaa *Selskapet Kilden Drift AS skal*.

## Rakennus
Kildenin rakennustyöt aloitettiin 2007, ja kruununprinsessa Mette-Marit laski sen peruskiven 2009. Viralliset avajaiset järjestettiin 6. tammikuuta 2012.

Kildenin arkkitehtisuunnittelusta vastasi suomalainen Arkkitehtitoimisto ALA ja sen pääurakoitsijana toimi AF Gruppen. Rakennuksen kokonaispinta-ala on 16&nbsp;000 neliömetriä ja tilavuus 128&nbsp;000 kuutiometriä. Sen hinta oli 139 miljoonaa euroa.

ALA Architects valittiin rakennuksen suunnittelijaksi kilpailun kautta. He voittivat suunnitelmalla, jonka nimi oli *Tutu*. Kun päättäjät ymmärsivät sanan merkityksen (balettitanssijan hame), rakennus sai uuden nimen Kilde (*lähde*). Teatterisalin istuimista tuli punaiset rakennuttajan ja käyttäjien edustajien päätöksellä.

Kilden palkittiin Suomessa vuoden 2011 teräsrakenteena, perusteluina olivat mm. eri materiaalien (teräs, puu ja kivi) innovatiivinen yhdistäminen. Kildenin runkourakoitsija oli Ruukki Construction, joka vastasi teräsrakenteiden detaljisuunnittelusta, valmistuksesta ja asennuksesta.

## Salit
Rakennuksessa on neljä salia:
*Konserttisali – 1&nbsp;185 istumapaikkaa; sali on kenkälaatikkomallia
*Teatteri ja oopperasali – 708 istumapaikkaa, orkesterisyvennyksessä tilaa 70 muusikolle
*Multisali – 234 istumapaikkaa tai 400 seisomapaikkaa; sali on musta ja tarkoitettu harrastelijoille ja koululaisille teatterin, tanssin ja musiikin tekemiseen.
*Studionäyttämö – 150 istumapaikkaa

## Lähteet

## Aiheesta muualla
*Kildenin kotisivu
Roberto Amadei

**Roberto Amadei** (13. helmikuuta 1933 – 29. joulukuuta 2009) oli italialainen roomalaiskatolinen piispa. Hänet vihittiin papiksi Bergamon hiippakuntaan 16. maaliskuuta 1957 ja nimitettiin Savona-Nolin hiippakunnan piispaksi 21. huhtikuuta 1990. Piispaksi vihkiminen seurasi 2. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Angelo Paravisi.

Amadei jäi eläkkeelle 22. tammikuuta 2009 ja kuoli alle vuotta myöhemmin.

## Lähteet
George Dodo

**George Dodo** (17. huhtikuuta 1956 – 8. heinäkuuta 2022) oli nigerialainen roomalaiskatolinen piispa. Hänet vihittiin papiksi 18. kesäkuuta 1983 ja nimitettiin Zarian hiippakunnan piispaksi 5. joulukuuta 2000. Piispaksi vihkiminen seurasi 3. maaliskuuta 2001. Pääkonsekraattorina toimi Osvaldo Padilla, jota avustivat Peter Yariyok Jatau ja Ignatius Ayau Kaigama.

## Lähteet
Bandyliigakausi 1994–1995

**Kaudelle 1994–1995 jääpallon bandyliigan** joukkuemäärää kasvatettiin kahteentoista. Mukaan otettiin myös viime vuoden karsinnoissa ulkopuolelle jäänyt ToPV, sekä sarjasta pudonnut PaSa Bandy.

Sarjassa pelattiin ensin kaksinkertainen runkosarja, jonka jälkeen pelattiin pudotuspelit kahdeksan parhaan joukkueen kesken, kaksi viimeistä joutuivat karsintasarjaan 1. divisioonan parhaiden kanssa. Puolivälierät ja välierät pelattiin paras kolmesta järjestelmällä, ensimmäinen ottelu runkosarjassa heikommin sijoittuneen kotikentällä ja kaksi seuraavaa paremmin sijoittuneen kotikentällä.

Runkosarjassa WP-35 oli ylivoimainen ykkönen kahdeksan pisteen erolla toiseksi tulleeseen OLS:aan. Loppuottelussa WP-35 voitti OLS:n 9–2. Mestaruus oli varkautelaisille kolmas peräkkäinen.

## Runkosarja

Kahdeksan parasta pudotuspeleihin. HIFK ja Akilles liigakarsintaan.

## Puolivälierät

## Välierät

## Pronssiottelu

## Loppuottelu
11.3.1995 Helsinki, Oulunkylä

## Lopulliset sijoitukset

Ari Holopainen, WP-35 voitti maali- ja pistepörssit 60 maalilla ja 82 pisteellä.

## Karsintasarja

HIFK ja Akilles säilyivät sarjassa.

## Lähteet

* MMM 1996 ()
* Anttinen: Vuosisata jääpalloa. Multiprint Oulu 2011

### Viitteet
Bandyliigakausi 1995–1996

**Jääpallon bandyliiga kaudella 1995-1996** pelattiin kahdentoista joukkueen kaksinkertaisena sarjana, jonka päätteeksi pelattiin pudotuspelit.

Runkosarjan voitti yllätysjoukkue ToPV. Viime kaudella ToPV oli sijoittunut kymmenenneksi, eikä se ollut koskaan aiemmin edes päässyt pudotuspeleihin asti. Torniolaiset selviytyivät loppuotteluun asti, mutta WP-35 voitti ottelun 3-1. Mestaruus oli varkautelaisille neljäs peräkkäinen.

## Runkosarja

Kahdeksan parasta pudotuspeleihin. Kaksi heikointa karsintaan 1-divisioonan parhaita vastaan.

## Puolivälierät

## Välierät

## Pronssiottelu

## Loppuottelu

## Lopulliset sijoitukset

## Parhaat maalintekijät (runkosarja + pudotuspelit)

## Karsinnat

## Lähteet
* MMM 1997 ()
* Anttinen: Vuosisata jääpalloa, 2011
Lino Bortolo Belotti

**Lino Bortolo Belotti** (19. lokakuuta 1930 – 23. maaliskuuta 2018) oli italialainen roomalaiskatolinen piispa. Hänet vihittiin papiksi Bergamon hiippakuntaan 12. kesäkuuta 1954 ja nimitettiin Bergamon vihkipiispaksi sekä Tablan titulaaripiispaksi 15. toukokuuta 1999. Piispaksi vihkiminen seurasi 29. kesäkuuta. Pääkonsekraattorina toimi Roberto Amadei, jota avustivat Armando Brambilla ja Alfredo Maria Garsia.

Belotti jäi eläkkeelle 22. tammikuuta 2009.

## Lähteet
Isokäärmeenkieli

**Isokäärmeenkieli** eli **käärmeenkieli** (*Ophioglossum vulgatum*) on pienikokoinen, erikoisenmuotoinen yhtäläisitiöinen saniainen.

## Ulkonäkö ja koko

Monivuotinen isokäärmeenkieli kasvaa 5–20&nbsp;cm korkeaksi. Lyhyestä, mutta pitkäjuurisesta maavarresta kasvaa ruodillinen, puolivälistä latvaksi ja itiöpesäkkeistöksi jakautunut kellanvihreä lehti. Lehti on tyvitupellinen, kalju, rasvankiiltoinen ja verkkosuoninen. Lehden lapa on muodoltaan soikea ja ehytlaitainen. Haaraton, tähkämäinen itiöpesäkkeistö on pitkäperäinen, kapean lieriömäinen ja suippokärkinen. Itiöpesäkkeet ovat pallomaisia ja paksuseinäisiä, ja ne sijaitsevat kahtena tiheänä pitkittäisrivinä. Kypsinä itiöpesäkkeet ovat väriltään keltaisia. Suomessa isokäärmeenkielen itiöt kypsyvät kesä-heinäkuussa. Kasvin alkeisvarsikko on maansisäinen ja mukulamainen.

## Levinneisyys
Isokäärmeenkieltä tavataan koko Euroopassa aivan pohjoisinta osaa lukuun ottamatta. Lajin ydinalue Euroopassa ulottuu Isosta-Britanniasta ja Ranskasta Keski-Italiaan, Pohjois-Balkanille, Romaniaan, Puolaan ja Fennoskandian keskiosiin. Isokäärmeenkieltä kasvaa paikoitellen myös Pohjois-Afrikassa, Lähi-idässä, Keski-Aasiassa ja Japanissa. Lajin toinen pääesiintymisalue on Yhdysvaltojen keski- ja itäosissa ja Kaakkois-Kanadassa. Suomessa isokäärmeenkieltä kasvaa koko rannikkoalueella. Lajista tunnetaan myös muutamia vanhoja havaintoja sisämaasta.

## Elinympäristö
Isokäärmeenkieli muodostaa usein suuria kasvustoja. Suomessa isokäärmeenkieli on tyypillinen merenrantaniittyjen ja -kivikoiden laji, joka ei kestä kilpailua muiden kasvien kanssa. Muualla isokäärmeenkieltä kasvaa myös sisämaassa muun muassa rantapensaikoissa ja järvenlaskupaikoissa. Sisämaassa laji on kalkinsuosija. Isokäärmeenkieli on harvinaistunut niin sisämaan kuin rannikoidenkin kasvupaikoilla niiden umpeenkasvun takia.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. .

### Viitteet

## Aiheesta muualla
* Kasviatlas 2021: Isokäärmeenkielen levinneisyys Suomessa.
* Pohjolan kasvien pauloissa: ''Ophioglossum vulgatum'' - isokäärmeenkieli
* Pinkka, Lajintuntemuksen oppimisympäristö: Isokäärmeenkieli (''Ophioglossum vulgatum'')
* ITIS: ''Ophioglossum vulgatum'' 
* United States Department of Agriculture (USDA): ''Ophioglossum vulgatum'' 
* Flora of North America: ''Ophioglossum vulgatum''
Bandyliigakausi 2002–2003

**Kaudella 2002-2003 jääpallon bandyliigassa** pelattiin ensin kahdentoista joukkueen yksinkertainen alkusarja, jonka jälkeen kuusi parasta jatkoivat valioliigassa ja kuusi muuta joukkuetta pelasivat jatkosarjan. Pudotuspeleihin pääsivät valioliigan kuusi joukkuetta, sekä jatkosarjan kaksi parasta.

Oulun Luistinseura voitti Suomen mestaruuden.

## Runkosarja

## Jatkosarjat

### Valioliiga

### Bandyliigan jatkosarja

## Puolivälierät

## Välierät

## Pronssiottelu

## Loppuottelu

## Lopulliset sijoitukset

## Suomen mestarit
**OLS:** Ari Af Hällström, Pekka Paasovaara, Ville Kuusisto, Marko Kilpeläinen, Matti Parkkinen, Antti Pesonen, Hannu Simoska, Tero Nousiainen, Petri Paasovaara, Mikko Holappa, Juha Nousiainen, Tommi Pikkuhookana, Arto Loukkola, Pasi Keränen, Kimmo Keränen, Markku Nissilä, Jari Louhelainen, Jari Valta, Samuli Niskanen, Mikko Haltamo.

Marko Kilpeläinen, OLS voitti maalipörssin 50 maalillaan. Pistepörssin paras oli Samuli Niskanen, OLS 118 pisteellä.

## Lähteet
Eurocup Formula Renault 2.0 -kausi 2006

**Eurocup Formula Renault 2.0 -kausi 2006** oli sarjan 16:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti portugalilainen Filipe Albuquerque. Toiseksi sijoittui uusiseelantilainen Chris van der Drift ja kolmanneksi hollantilainen Carlo van Dam.

## Tallit ja kuljettajat

## Lähteet
Poliisin painajainen II

**Poliisin painajainen II** on vuonna 1997 valmistunut television rikoselokuva. Se on milwaukeelaisesta poliisiperheestä kertovan trilogian toinen osa, jonka keskeisimmässä osassa on Charles Bronson.

## Juoni

Paikallinen pastori löytyy kuolleena rippituolista. Paul Fein uskoo ettei kyseessä ole ainakaan ryöstö. Pian selviää, että rikoksesta on vastuussa itse Venäjän mafia. Kun Paul yrittää saada todisteita heidän syyllisyydestään, hänen lapsensa joutuvat vaaraan.

## Rooleissa

## Lähteet

## Aiheesta muualla
* 
*
Vittorio Lupi

**Vittorio Lupi** (s. 4. huhtikuuta 1941) on italialainen roomalaiskatoskatolinen piispa. Hänet vihki papiksi Agostino Rousset 30. toukokuuta 1964. Hänet nimitettiin Savona-Nolin hiippakunnan piispaksi 30. marraskuuta 2007. Hänet vihki piispaksi 27. tammikuuta 2008 Angelo Bagnasco, jota avustivat Alberto Mario Careggio ja Giacomo Barabino. Lupi asetettiin virkaansa 1. helmikuuta.

## Lähteet
Bandyliigakausi 2010–2011

**Jääpallon Suomen Mestaruus 2010-2011** ratkaistiin kaksinkertaisen runkosarjan päätteeksi kahdeksan parhaan pudotuspeleillä. Sarja pelattiin kymmenen joukkueen kesken Oulun Palloseuran luovuttua sarjasta.

Mestaruuden voitti Helsingin IFK, joka voitti Mikkelissä pelatussa loppuottelussa Kampparit. Kamppareille mitali oli seuran historian ensimmäinen.

## Runkosarja

## Puolivälierät

## Välierät

## Pronssiottelu

## Loppuottelu

## Lopulliset sijoitukset

## Suomen mestarit
**HIFK**:n joukkue:  	Jani Laakso, Teemu Laitinen, Teijo Laitinen, Juha Laitinen, Tommi Niittylä, Aku Ojanen, Joonas Peuhkuri, Lauri Söderström, Janne Hölttö, Aimo Vainio, Tomi Tasten, Niclas Borenius, Ilari Moisala, Atte Hänninen, Cristoffer Huber, Erik Hörhammer, Casimir Berner, Tomi Niemikorpi, Mika Mutikainen, Janne Hauska, Jarkko Väisänen, Harri Olbert, Teemu Häkkinen, Jari Hyttinen.

## Parhaat maalintekijät

## Lähteet

* IBDB Kauden 2010-11 taulukot
Salvatore Cassisa

**Salvatore Cassisa** (12. joulukuuta 1921 Trapani – 3. elokuuta 2015) oli italialainen roomalaiskatolinen arkkipiispa. Hänet vihittiin papiksi 3. syyskuuta 1944 ja nimitettiin Cefalùn hiippakunnan piispaksi 1. joulukuuta 1973. Cassisa vihittiin piispaksi 24. tammikuuta 1974. Pääkonsekraattorina toimi Salvatore Pappalardo, jota avustivat Francesco Ricceri ja Corrado Mingo. Hän sai 11. maaliskuuta 1978 nimityksen Monrealen arkkipiispaksi, jona hän toimi, kunnes jäi eläkkeelle 24. toukokuuta 1997.

## Lähteet
Kepler-16b

**Kepler-16b** on eksoplaneetta, joka on noin Saturnuksen kokoinen, ja kiertää kaksoistähti Kepler-16:ta noin 200 valovuoden päässä Maasta. Planeetan kiertoaika tähtien ympäri on noin 229 päivää. 

Tutkijat havaitsivat planeetan NASAn Kepler-avaruusteleskoopin avulla. Kaksoistähden komponentit kiertävät toisiaan 41 päivän jaksoissa ja kulkevat Maasta katsottuna vuorotellen toistensa editse. Tähdistä saapuvan valon huomattiin himmenevän myös pimennysten välillä, ja se voitiin selittää molempia tähtiä kiertävällä kolmannella taivaankappaleella, joka nimettiin Kepler-16b:ksi. Havainto julkaistiin .

Eksoplaneetan vetovoima aiheuttaa vaihtelua tähtien kiertoaikoihin, ja siitä voidaan laskea, että Kepler-16b:n massa on samaa luokkaa kuin Saturnuksella. Planeetan 229-päiväinen kiertoaika puolestaan on lähes sama kuin Venuksella (225 päivää). Keskustähdet ovat aurinkoa pienempiä (69 % ja 20 % Auringon massasta) ja kylmempiä, mistä johtuen Kepler-16b on niin viileä, ettei siellä voi esiintyä vettä nestemäisessä olomuodossa.

## Lähteet
Francesco Miccichè

**Francesco Miccichè** (s. 16. kesäkuuta 1943) on italialainen roomalaiskatolinen piispa. Hänet vihittiin papiksi 28. kesäkuuta 1967 ja nimitettiin Messina-Lipari-Santa Lucia del Melan arkkihiippakunnan vihkipiispaksi sekä Chusiran titulaaripiispaksi 23. joulukuuta 1988. Piispaksi vihkiminen seurasi 24. tammikuuta 1989. Pääkonsekraattorina toimi Salvatore Pappalardo, jota avustivat Salvatore Cassisa ja Ignazio Cannavò.

24. tammikuuta 1998 Miccichè sai nimityksen Trapanin hiippakunnan piispaksi.

## Lähteet
Gaoth Dobhair

**Gaoth Dobhair** () on paikkakunta Irlannissa Donegalin kreivikunnassa Ulsterissa iirinkielisellä alueella Atlantin rannikolla. Se sijaitsee noin 5,3 kilometrin päässä Meenacladystä etelään ja noin 9 kilometrin päässä Dunleweystä länteen. Alue on Euroopan tiheimmin asuttua maaseutua. Se on virallisesti suurin iiriä puhuva paikkakunta Irlannissa, ja siellä on noin 4&nbsp;065 asukasta. Kylässä on Irlannin yleisradioyhtiön RTÉ:n iirinkielisen radion luoteisen alueen päämaja ja Irlannin kansallisen yliopiston Galwayn kampus. Gaoth Dobhairin kyliin kuuluvat Bunbeg, Derrybeg, Dunlewey, Crolly ja Brinalack, ja se sijaitsee Errigalvuoren juurella.

Gaoth Dobhair on tunnettu irlantilaisen kulttuurin kehtona, sillä vanhat irlantilaiset tavat, perinteinen musiikki, teatteri, gaelilaiset urheilulajit ja iirin kieli ovat keskeisessä asemassa paikallisten elämissä. Lisäksi alueella on hienoja maisemia ja monia rantoja, joten siitä on tullut suosittu matkailukohde; vierailijoita on varsinkin Pohjois-Irlannista. Gaoth Dobhair sijaitsee Cloughaneelyn ja The Rossesin välissä. Nämä kolme paikkakuntaa muodostavat muusta Irlannista eroavan yhteiskunnallisen ja kulttuurisen alueen, jonka keskuksena toimii Gaoth Dobhair.

Gaoth Dobhairista on kotoisin monia maailmankuuluja muusikoita, kuten Enya, Clannad ja Moya Brennan.

## Aiheesta muualla

* Gaoth Dobhairin viralliset sivut
Onni Gideon Hawaijilla

**Onni Gideon Hawaijilla** ja **Onni Gideon Hawaijilla II** ovat havaijilais- eli steel-kitaristi ja säveltäjä Onni Gideonin nimellä julkaistut vinyyli-EP-levyt, joilla soittaa hänen Aloha Hawaiji -orkesterinsa. Levyt on kustantanut Scandia-levy-yhtiö luettelotunnuksilla SEP 21 ja SEP 41 vuosina 1955 ja 1956. Kappaleiden yhteydessä on mainittu niiden tyylilaji.

## Kappaleet
; *Onni Gideon Hawaijilla* (1955).
; Sivu 1 (sc 155/156)

# "Hilo-Hula" (Onni Gideon), foksi
# "Hawaijilainen sotalaulu" (Noble, Lele Iohaku), foksi

; Sivu 2 (sc 157/158)
# "Hawaijilainen lomapäivä" (Onni Gideon), foksi
# "Kun aurinko laskee" (T. Connor), hawaijivalssi

"Hilo-hula" ja "Kun aurinko laskee" ovat soitinesityksiä.

; *Onni Gideon Hawaijilla II* (1956).
; Sivu 1 

# "Saarten laulu" (Charles E. King), foksi
# "Tiikerihai" (Peter Hodgkinson), foksi

; Sivu 2 
# "Kuningaskobra" (Leonard Whitcup, Teddy Powell), foksi
# "Rakkauskirje" (Onni Gideon), foksi

"Hilo-hula", "Kun aurinko laskee" ja "Hawaijilla II" ovat instrumentaaliesityksiä. Kappaleissa "Hawaijilainen sotalaulu" ja "Hawaijilainen lomapäivä" kuullaan myös sanatonta tai havaijinkieliseksi tarkoitettua laulua.

## Lähteet
*  Onni Gideon EP *Hawaijilla* (Scandia SEP 21)
*  Onni Gideon EP *Hawaijilla II* (Scandia SEP 41)

## Aiheesta muualla
* ''Onni Gideon Hawaijilla'' finnishrocknroll.com -sivustolla 
* Onni Gideonin diskografiaa bluesnews.fi -sivustolla
The Mummy

***The Mummy*** voi tarkoittaa joitakin seuraavista:

* *[[Muumio (vuoden 1932 elokuva)|Muumio]]* (engl. *The Mummy*), vuoden 1932 yhdysvaltalainen elokuva
* *[[Muumion kosto]]* (engl. *The Mummy*), vuoden 1959 brittiläinen elokuva
* *[[Muumio (vuoden 1999 elokuva)|Muumio]]* (eng. *The Mummy*), vuoden 1999 yhdysvaltalainen elokuva
* *[[The Mummy (vuoden 2017 elokuva)|The Mummy]]*, vuoden 2017 yhdysvaltalainen elokuva
* *[[Muumio (elokuvasarja)|Muumio]]* (engl. *The Mummy*), useiden kauhuelokuvasarjojen muodostama kokonaisuus, joka sai alkunsa vuoden 1932 elokuvasta

__DISAMBIG__
Elite (täsmennyssivu)

**Elite** voi tarkoittaa seuraavia:

* *[[Elite]]*, avaruustaistelu- ja kaupankäyntipeli
* **', jatko-osa edelliseen
* **', moderni jatko-osa edelliseen
* ravintola Elite, kulttuurihenkilöiden suosima ravintola Helsingin Töölössä
* Elite, mallitoimisto
* Elite Varainhoito Oy, suomalainen varainhoitoyhtiö
* Moskvitš Elite, neuvostoliittolaisen Moskvitš-automerkin eräs malli
* Elite on myös helsinkiläinen lentopalloseura, tunnettu aiemmin nimillä Eiran Riento ja Koiton Riento
Downtown Flyers

**Downtown Flyers** on Streetwalkers-yhtyeen Englannissa tehty esikoisalbumi vuodelta 1975. Levy on yhtyeen itsensä tuottama ja se on ilmestynyt Phonogram-yhtiön Vertigo-levymerkillä.

Albumin on äänittänyt Denis Weinreich Scorpio Sound -studiolla. Kappaleet 1, 2, 3, 5 ja 9 on miksannut uudelleen Ray Hendriksen.

Levykannen valokuvista on vastannut Campus ja suunnittelusta ja kuvasta Michael Farrell. Levykannen on valmistanut Howards Printers (Slough) Ltd., Englanti. LP-levyssä on avautuvat kannet ja sisäpuolelle on painettu kappaleiden sanat ja seitsemän yhtyekuvaa. Etukannen kuva jatkuu takapuolella. Vinyylilevyn sijoitus paikalleen tapahtuu keskitaitteen kautta eikä sivusta kuten tavallista.

Kiitoksissa on mainittu Michael Alfandary yhtiöstä Mole Valley Management, Harvey Baker ja Spot (alias the Invisible Man).

Streetwalkers-yhtyeen seuraava albumi oli nimeltään *[[Red Card]]*.

## Kappaleet

Kappaleet ovat Streetwalkers-yhtyeen jäsenten Roger Chapman ja Charlie Whitney tekemiä, ellei suluissa ole toisin mainittu.

; Sivu 1

# Downtown Flyers (Chapman / Tench)
# Toenail Draggin'
# Raingame
# Miller
# Crawfish (Wiseman / Wise)

:: Julkaisijat: 1. United Artists Music Ltd. / M.S.; 2, 3, 4. United Artists Music Ltd.; 5. Carlin Music Corp.

; Sivu 2

# Walking on Waters
# Gypsy Moon
# Burn It Down
# Ace o' Spades

:: Julkaisija: 1-4. United Artists Music Ltd.

Lainakappale "Crawfish" on kuultu aiemmin Elvis Presleyn tähdittämässä elokuvassa.

LP-levyn etiketissä avauskappaleen nimi on muodossa "Downtown Fliers".

## Single

Albumilta on julkaistu single *[[Raingame]]* / "Miller" (Vertigo 6059 130).

## Kokoonpano

Streetwalkers:

* Roger Chapman – laulu, lyömäsoittimet, huuliharppu
* Charlie Whitney – sähkö-, akustinen ja slide-kitara
* Bob Tench – laulu, sähkö- ja akustinen kitara
* Jonathan Plotel – basso, taustalaulu
* Nicko – rummut, lyömäsoittimet

sekä:

* Poli Palmer – syntetisaattori kappaleilla 4, 5 ja 8
* Max Middleton – kosketinsoittimet kappaleilla 6 ja 7
* Pete Wingfield – kosketinsoittimet kappaleella 8

Bob Tench on levyllä mukana A&M Records Ltd:n suosiollisella luvalla. Hän on aikaisemmin tehnyt yhteistyötä Jeff Beckin kanssa kuten myös vieraileva muusikko Max Middleton.

Roger Chapman ja Charlie Whitney ovat vaikuttaneet aikaisemmin Family-yhtyeessä ja olleet mukana albumilla nimeltä *[[Streetwalkers (albumi)|Streetwalkers]]*, jolla ei kuitenkaan ole muuta tekemistä tässä tarkastellun yhtyeen kanssa. Myös Poli Palmer oli mukana Familyssä.

## Lähteet

* Streetwalkers LP-levy *Downtown Flyers* (Vertigo 6360 123) 1975
* 

### Viitteet
Raingame

**Raingame** on Streetwalkersin single vuodelta 1975. Singlen kappaleet ovat yhtyeen esikoisalbumilta Downtown Flyers. Single on ilmestynyt Vertigo-levymerkillä ja luettelonumero on 6059 130.

## Kappaleet
# Raingame (Chapman / Whitney)
# Miller (Chapman / Whitney)

Kappaleiden tekijät ovat esittävän yhtyeen laulaja Roger Chapman ja kitaristi Charlie Whitney.

## Lähteet
*  Streetwalkers LP *Downtown Flyers* (Vertigo 6360 123)
*
Steve Bloomer

**Steve Bloomer** (20. tammikuuta 1874 – 16. huhtikuuta 1938) oli englantilainen jalkapalloilija ja valmentaja. Hän oli pelipaikaltaan hyökkääjä.

Bloomer pelasi urallaan Derby Countyssa 1892–1906 ja 1910–1914 sekä Middlesbrough'ssa 1906–1910. Hänen peliuransa aikana Derby sijoittui parhaimmillaan toiseksi 1. divisioonassa ja pääsi kolmesti FA Cupin loppuotteluun. Bloomer voitti 1. divisioonan maalikuninkuuden viidesti, ja hän on Jimmy Greavesin jälkeen kaikkien aikojen toiseksi paras maalintekijä Englannin pääsarjatasolla. Bloomer viimeisteli 317 maalia 536 pääsarjaottelussa.  Englannin maajoukkueessa Bloomer teki 28 maalia 23 ottelussa ja on edelleen maajoukkueen kymmenen parhaimman maalintekijän joukossa.

Pelaajauran päätyttyä 1914 Bloomer lähti valmentajaksi Saksaan juuri ennen ensimmäisen maailmansodan syttymistä. Hän joutui Ruhlebenin vankileirille, jossa hän vietti kolme ja puoli vuotta. 1920-luvulla Bloomer valmensi Espanjassa Real Uniónia ja onnistui voittamaan Copa del Reyn. Hän palasi Englantiin 1925 ja toimi sanomalehden kolumnistina sekä Derby Countyssa muun muassa valmentajana. Bloomer kuoli 16. huhtikuuta 1938.

Kuolemansa jälkeen Bloomer on valittu muun muassa Derby Countyn kaikkien aikojen joukkueeseen, The Football League 100 legendan joukkoon ja vuonna 2008 englantilaisen jalkapalloilun Hall of Fameen. Derbyn Pride Park Stadiumille on pystytetty Bloomerin patsas ja seuran tunnuslaulu on "Steve Bloomer's Watching".

## Lähteet
Jääahvenet

**Jääahvenet** (Nototheniidae) on ahvenkaloihin kuuluva kalaheimo. Heimon lajeja tavataan eteläisen pallonpuoliskon kylmistä vesistä.

## Lajit ja anatomia
Jääahventen heimoon kuuluu noin 50 lajia, jotka jaetaan lähteestä riippuen 8&ndash;17 sukuun. Varhaisimmat fossiilit on ajoitettu mioseenikaudelle. Kooltaan lajit ovat noin 20&ndash;21&nbsp;cm pitkiä. Useimmat niistä jäävät alle 25&nbsp;cm:n pituisiksi, mutta suurin laji hammaskala (*Dissostichus eleginoides*) voi saavuttaa jopa 2,4 metrin pituuden. Ruumiinmuodoltaan lajit ovat tyypillisesti pitkulaisia. Toisin kuin monilla muilla Notothenioidei-alalahkon heimojen lajeilla, jääahventen ruumis on suomupeitteinen. Kaloilla on kaksi selkäevää, joista varsinkin etummainen on piikikäs, rintaevät ovat usein kookkaat. Jääahvenilla ei ole uimarakkoa. Ne säätelevät itseensä kohdistuvaa nostetta rasvojensa avulla ja myös ruotojen mineraalipitoisuus on alhainen.

## Levinneisyys ja elintavat
Jääahvenet ovat pääasiassa merissä ja elävät lähellä etelämannerta. Satunnaisesti niitä tavataan myös murtovesistä. Osa lajeista elää lähellä Etelä-Amerikan tai Uuden-Seelannin rannikkoa. Kalat ovat sopeutuneet kylmissä vesissä elämiseen ja poikasvaihetta lukuun ottamatta ne erittävät vereensä jäätymistä estäviä proteiineja. Suurin osa jääahvenista elää lähellä pohjaa. Useiden lajien ravintoa ovat planktonäyriäiset, mutta esimerkiksi hammaskala saalistaa muita kaloja. Osa lajeista ovat ruokakaloja ja muun muassa hammaskalan kannat ovat ylikalastettuja.

## Lähteet
Sosiaalinen tarina

**Sosiaalinen tarina** on Carol Grayn vuonna 1991 kehittämä pedagoginen työmenetelmä, jonka avulla voidaan opettaa, niin lapsille kuin aikuisillekin, sosiaalisia taitoja ja jotka auttavat kehittämään mielen teoriaa. Näitä tarinoita käytetään erityisesti autististen ja Asperger-lasten kanssa. Sosiaalisen tarinan kirjoittamisessa noudatetaan tiettyä tyyliä ja muotoseikkoja.

## Miten sosiaalinen tarina kirjoitetaan?
Pienemmille lapsille tarina kirjoitetaan minämuodossa ja käytetään minä-pronominia tai lapsen nimeä, mikäli lapsi puhuu itsestään omalla nimellään. Tarinasta tulee näin helposti omaksuttava ja sellainen, johon lapsen on helppo eläytyä. Nuorille ja aikuisille tarina voidaan kirjoittaa kolmannessa persoonassa hän-pronominia käyttäen.

Sosiaalisessa tarinassa tulee olla johdanto, jossa esitellään aihe, runko-osa, jossa on itse tarina, ja päätösosa, jossa tehdään yhteenveto tarinasta ja vielä kerrataan pääkohdat ja mahdolliset uudet toimintaehdotukset. Tarinalle annetaan myös otsikko.

Sosiaalisessa tarinassa käytetään erilaisia lauseita.

*Sosiaalisen tarinan lauseet
****Kuvailevat lauseet** sisältävät asiapitoista tietoa, kuten mitä joku teki, keitä oli paikalla jne.
****Näkökulmalauseet** selittävät ihmisten sisäistä todellisuutta eli tunteita, ajatuksia, motiiveja, uskomuksia ja tietoja.
****Yhteistyölauseet** kuvailevat, ketkä voivat olla avuksi.
****Ohjaavat lauseet** ehdottavat, miten jossakin tietyssä tilanteessa voisi toimia.
****Vahvistavat lauseet** selittävät ihmisille tyypillisiä arvoja, mielipiteitä ja sääntöjä ja sitä, miksi tietyissä tilanteissa odotetaan käyttäydyttävän tietyllä tavalla.
****Tarkistuslauseet** ovat yleensä henkilön itsensä kirjoittamia, ja niissä hän tunnistaa keinoja, joiden avulla hän muistaa, miten hänen piti toimia.

## Lähteet
Attwood: The Complete Guide to Asperger's Syndrome. Jessica Kingsley Publishers. 2007.